CELEX: 32005R1967
Language: lt
Date: 2005-12-01 00:00:00
Title: 2005 m. gruodžio 1 d.  Komisijos reglamentas (EB) Nr. 1967/2005, dėl tam tikrų prekių klasifikavimo Kombinuotoje nomenklatūroje

2.12.2005   
            
            
               LT
            
            
               Europos Sąjungos oficialusis leidinys
            
            
               L 316/7
            
         
      KOMISIJOS REGLAMENTAS (EB) Nr. 1967/2005
   2005 m. gruodžio 1 d.
   dėl tam tikrų prekių klasifikavimo Kombinuotoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekybą susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad, remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2) 12 straipsnio 6 dalies nuostatomis, valstybių narių muitinių išduota privalomąja tarifine informacija dėl prekių klasifikavimo Kombinuotoje nomenklatūroje, kuri neatitinka šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Pagal Reglamento (EEB) Nr. 2913/92 12 straipsnio 6 dalies nuostatas, valstybių narių muitinių išduota privalomąja tarifine šio reglamento nuostatų neatitinkančia informacija dar galima remtis tris mėnesius.
   3 straipsnis
   Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. gruodžio 1 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1719/2005 (OL L 286, 2005 10 28, p. 1).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 648/2005 (OL L 117, 2005 5 4, p. 13).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Produktas yra šviesus, lengvai putojantis skystis, nuo geltonos iki gintaro spalvos. Jo alkoholio koncentracija, išreikšta tūrio procentais, yra 5,9 %.
                              Jis gaminamas fermentuojant 15,3 Plato laipsnių misą. Fermentuotas skystis yra skaidrinamas ir filtruojamas. Į jį pridedama 3,34 % cukraus sirupo, 0,14 % aromatinių medžiagų (iš kurių 75 % sudaro Tequila), 0,11 % citrinų rūgšties ir 0,002 % askorbo rūgšties. Produktas yra alaus kvapo ir skonio.
                              Produktas skirtas tiesiogiai vartoti. Jis tiekiamas kaip alus 330 ml/0,33 l talpos atitinkamai paženklintuose buteliuose.
                           
                        
               
                  2203 00 01
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 2203 00 ir 2203 00 01 atitinkančiais prekių aprašymais.
                  Produktas yra gėrimas, laikytinas 2203 pozicijoje klasifikuojamu salykliniu alumi. Produktas klasifikuojamas 2203 pozicijoje, kadangi alkoholis, pridėtas kaip aromatinė medžiaga, jo koncentraciją, išreikštą tūrio procentais, padidina tik 0,04 %. Todėl produktas neklasifikuotinas 2208 pozicijoje.
                  Suderintos sistemos paaiškinimų 2203 pozicijos paaiškinimuose nurodyta, kad į alų galima pridėti cukraus, dažiųjų medžiagų, anglies dioksido ir kitų medžiagų. Todėl 2203 pozicijoje klasifikuojamas alus, inter alia, gali būti aromatizuojamas.
               
            
                  
                              2.
                           
                           
                              Besiūlis, lankstus medicininio plastiko vamzdelis, pagamintas iš matinio polivinilo chlorido (PVC), kurio vidutinis sienelės storis 0,6 mm, o išorinis skersmuo – 5,7 mm. Jo minimalus pratrūkimo slėgis – 27,6 MPa. Vamzdelis importuojamas maždaug 1 200 m ilgio ritiniuose.
                              Jis dažniausiai naudojamas dujoms arba skysčiams transportuoti, tiekti arba paskirstyti.
                              Nors supjaustytas reikiamo ilgio gabalais vamzdelis taip pat gali būti naudojamas kaip medicinos įrangos, įskaitant anestezijos, kritinės priežiūros sistemas, kateterius ir arterines sistemas, dalis, tačiau specifinio panaudojimo kaip medicinos įrangos dalis jis neturi.
                           
                        
               
                  3917 31 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 39 skirsnio 8 pastaba bei KN kodus 3917, 3917 31 ir 3917 31 90 atitinkančiais prekių aprašymais.
                  Kadangi vamzdelis naudojamas ne vien tik specifiniams medicininiams tikslams su 90 skirsnyje klasifikuojamomis prekėmis, jis nelaikytinas medicinos prietaisu arba įrenginiu, klasifikuojamu 9018 pozicijoje.
                  Klasifikuojama pagal prekės formą ir medžiagą, iš kurios ji pagaminta. Remiantis 39 skirsnio 8 pastaba prekė klasifikuotina 3917 pozicijoje.
               
            
                  
                              3.
                           
                           
                              Termotraukus apie 25 mm ilgio ir 9 mm skersmens plastikinis vamzdelis iš polivinilidenfluorido (PVDF), besiūlis, nesutvirtintas, kurio minimalus pratrūkimo slėgis – 27,6 MPa.
                              Kaitinamas jis traukiasi ir idealiai apgaubia bet kokį į jį įkištą objektą.
                              Dažniausiai prekė naudojama elektros laidams apsaugoti.
                           
                        
               
                  3917 32 39
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 39 skirsnio 8 papildomąja pastaba bei KN kodus 3917, 3917 32 ir 3917 32 39 atitinkančiais prekių aprašymais.
                  Klasifikuojama pagal medžiagą, iš kurios prekė pagaminta.
                  Šie vamzdeliai nelaikytini izoliatoriais, klasifikuojamais 8546 pozicijoje. Remiantis SS paaiškinimų 8546 pozicijos paaiškinimais izoliatoriai yra įrenginiai, naudojami įtvirtinti, palaikyti arba nuvesti elektros srovės laidininkus, kartu juos izoliuojant vieną nuo kito ir įžeminant. Šie vamzdeliai nelaikytini izoliaciniais vamzdeliais, klasifikuojamais 8547 pozicijoje.
                  Remiantis SS paaiškinimų 8547 pozicijos paaiškinimų B dalimi vamzdeliai, pagaminti tik iš izoliacinių medžiagų (pvz., kaučiuko, plastikų, apipintų tekstilės verpalų arba stiklo pluoštų verpalų), neturintys metalinio įkloto, šioje pozicijoje neklasifikuojami, o klasifikuojami pagal medžiagą, iš kurios jie pagaminti.
               
            
                  
                              4.
                           
                           
                              Trintas žalios spalvos avokado minkštimas, kurį sudaro (% masės):
                              
                                          avokadas
                                       
                                       
                                          90,5
                                       
                                    
                                          kitos sudedamosios dalys (pavyzdžiui, druska, prieskoniai, citrinų rūgštis, antioksidantas, stabilizatorius, konservantas), mažiau kaip
                                       
                                       
                                          1
                                       
                                    
                                          įvairių cukrų kiekis, nustatytas pagal 20 skirsnio 2 papildomosios pastabos a punktą
                                       
                                       
                                          9,6
                                       
                                    Produktas supakuotas į pakuotes, kurių neto masė ne didesnė kaip 1 kg.
                           
                        
               
                  2008 99 67
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 20 skirsnio 2 papildomosios pastabos a punktu ir 3 papildomąja pastaba bei KN kodus 2008, 2008 99 ir 2008 99 67 atitinkančiais prekių aprašymais.
                  Gaminys nelaikytinas 2103 pozicijoje klasifikuojamu padažu arba sumaišytu uždaru (žr. SS paaiškinimų 2103 pozicijos paaiškinimus), kadangi jo sudėtyje nėra daug prieskonių.
                  Kadangi gaminys paruoštas kitaip nei numatyta 8 skirsnyje, jis klasifikuotinas 2008 pozicijoje.
                  Remiantis 20 skirsnio 3 papildomąja pastaba jis laikomas produktu, kurio sudėtyje yra pridėtojo cukraus.